**Rámcová dohoda na zabezpečenie stravovacích kariet č. C-NBS1-000-075-601**

uzatvorená podľa § 269 ods. 2 č. 513/1991 Zb. Obchodný zákonník

v znení neskorších predpisov

(ďalej len „dohoda“)

**zmluvné strany**

1. **Objednávateľ:**

Názov: **Národná banka Slovenska**Sídlo:Imricha Karvaša 1, 813 25 Bratislava

Zastúpený: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska, Bratislava

Číslo účtu (IBAN): SK07 0720 0000 0000 0000 1919

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej aj „objednávateľ“)

a

1. **Poskytovateľ:**

Obchodné meno: *<*vyplní uchádzač*>*

Sídlo: *<*vyplní uchádzač*>*

Zastúpený: *<*vyplní uchádzač*>*

IČO: *<*vyplní uchádzač*>*

DIČ: *<*vyplní uchádzač*>*

IČ DPH: *<*vyplní uchádzač*>*

Bankové spojenie: *<*vyplní uchádzač*>*

Číslo účtu (IBAN): *<*vyplní uchádzač*>*

Zapísaný: *<*vyplní uchádzač*>*

(ďalej aj „poskytovateľ“)

(objednávateľ a poskytovateľ ďalej spolu označovaní ako „zmluvné strany“)

# preambula

1. Túto dohodu uzatvárajú objednávateľ a poskytovateľ ako výsledok realizácie obstarávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom *,,Elektronické stravovacie karty“.*
2. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto dohodu.
3. Touto dohodou sa stanovuje právny režim poskytnutia služby uvedenej v predmete tejto dohody.

# Článok I.

# Predmet plnenia

1. Predmetom tejto dohody je záväzok poskytovateľa poskytovať pre objednávateľa služby spočívajúce v zabezpečení stravovania zamestnancov objednávateľa prostredníctvom elektronických stravovacích kariet (ďalej len „stravovacie karty“) vo vybraných stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami zmluvných partnerov poskytovateľa, prevádzkovaných na území Slovenskej republiky, akceptujúcich stravovacie karty na úhradu ceny stravovania (ďalej len ako „akceptačné miesta“), a to spôsobom a za podmienok ďalej uvedených v tejto dohode.
2. Záväzok poskytovateľa podľa predchádzajúceho bodu zahŕňa najmä, nie však výlučne:
   1. dodávanie stravovacích kariet v zmysle objednávok objednávateľa,
   2. správu stravovacích kariet,
   3. pripisovanie (dobíjanie) stravných jednotiek (ďalej aj ako „stravovacie poukážky“) jednotlivým stravovacím kartám podľa aktuálnych potrieb objednávateľa,
   4. dodanie mobilnej aplikácie (pre operačné systémy Android a iOS) pre držiteľov stravovacích kariet a poskytnutie online prístupu do webového portálu poskytovateľa a
   5. zriadenie prístupu na zákaznícky portál pre vybrané kontaktné osoby objednávateľa (ďalej len „zákaznícky portál“).
3. Objednávateľ sa touto dohodou zaväzuje za riadne a včas poskytnutý predmet tejto dohody zaplatiť poskytovateľovi dohodnutú cenu v súlade s touto dohodou.
4. Bližšia špecifikácia predmetu tejto dohody je uvedená v prílohe č. 1 tejto dohody.

# Článok II.

# Miesta PLNENIA a AKCEPTAČNÉ MIESTA

1. Miesta plnenia predmetu dohody, ak sa zmluvné strany písomne nedohodnú inak, sú nasledovné objekty objednávateľa:
   1. Národná banka Slovenska, ústredie, I. Karvaša č. 1, 813 25 Bratislava,
   2. Národná banka Slovenska, expozitúra, Národná 10, 975 77 Banská Bystrica,
   3. Národná banka Slovenska, expozitúra, Slovenskej jednoty 14, 041 41 Košice,
   4. Národná banka Slovenska, expozitúra, Antona Bernoláka 74, 010 01 Žilina,
   5. Národná banka Slovenska, expozitúra, Dostojevského 4444/26, 058 02 Poprad,
   6. Národná banka Slovenska, expozitúra, T. G. Masaryka 3, 940 62 Nové Zámky,
   7. Národná banka Slovenska, Múzeum mincí a medailí, Štefánikovo nám. 11/21, 967 01 Kremnica.

( ďalej spolu ako „miesta plnenia“).

1. Poskytovateľ je povinný najneskôr do 3 pracovných dní od účinnosti tejto dohody predložiť objednávateľovi zoznam akceptačných miest, s ktorými má poskytovateľ uzavretú platnú zmluvu o akceptovaní jeho elektronickej stravovacej karty v súlade s ustanovením § 152 Zákona č. 311/2001 Z. z. Zákonníka práce v platnom znení (ďalej len „zoznam akceptačných miest“).
2. Poskytovateľ je povinný zabezpečiť, aby aspoň 5 akceptačných miest uvedených v zozname akceptačných miest sa nachádzalo vo vzdialenosti max. 1 km od každého miesta plnenia uvedeného bode 1 tohto článku dohody (objednávateľ bude vzdialenosť od každého miesta plnenia overovať prostredníctvom systému „Google mapy“ použitím funkcie „trasa“ a „pešo“). Nesplnenie povinnosti podľa predchádzajúcej vety je podstatným porušením tejto dohody.
3. Zoznam akceptačných miest musí obsahovať minimálne: názov, označenie druhu a adresy akceptačného miesta a označenie akceptačných miest spĺňajúcich požiadavku podľa bodu 3 tohto článku zmluvy.
4. Zoznam akceptačných miest je poskytovateľ povinný pravidelne aktualizovať a predložiť ho objednávateľovi bez zbytočného odkladu najneskôr však do 30 dní od vykonania zmeny v zozname akceptačných miest.

# 

# Článok III.

# SPôsob a čas plnenia

1. Objednávanie stravovacích kariet a pripisovanie stravných jednotiek na jednotlivé stravovacie karty ( t. j. dobitie kreditu na karty) sa bude realizovať na základe samostatných záväzných objednávok objednávateľa doručených poskytovateľovi formou písomnej, resp. emailovej objednávky alebo prostredníctvom zákazníckeho portálu.
2. Interval objednávania stravovacích kariet a pripisovanie stravných jednotiek bude realizované podľa potrieb objednávateľa.
3. Množstvo stravovacích kariet a stravných jednotiek uvedené v prílohe č. 1 tejto dohody je iba predpokladané a skutočné odobrané množstvo závisí iba od potrieb objednávateľa. Objednávateľ si vyhradzuje právo nevyčerpať celkový finančný limit uvedený v článku V bode 2 tejto dohody.
4. Objednávateľ si vyhradzuje právo zmeniť výšku nominálnej hodnoty stravnej jednotky uvedenej v prílohe č. 1 tejto dohody kedykoľvek počas trvania tejto dohody.
5. Poskytovateľ sa zaväzuje vystaviť a dodať stravovacie karty do 5 pracovných dní od doručenia písomnej resp. emailovej objednávky podľa menného zoznamu uvedeného v objednávke, a to v požadovanej hodnote, množstve, na miesto špecifikované v objednávke. Súčasne s dodanými stravovacími kartami poskytovateľ dodá objednávateľovi aj plnenia špecifikované v článku I bode 2 písm. d) a e) tejto zmluvy.
6. K príslušným stravovacím kartám sa každý mesiac priradí príslušné množstvo stravných jednotiek objednaných podľa potrieb objednávateľa.
7. Poskytovateľ je povinný priradiť hodnotu stravných jednotiek k jednotlivým elektronickým stravovacím kartám vo forme kreditu podľa údajov v objednávke. Objednávka bude obsahovať meno zamestnanca a jemu priradený počet stravných jednotiek a nominálnu hodnotu stravnej jednotky, na základe ktorej dôjde k priradeniu hodnoty stravnej jednotky k príslušnej stravovacej karte zamestnanca objednávateľa.
8. Poskytovateľ je povinný dobiť kredit na jednotlivé elektronické karty v zmysle objednávky najneskôr do 12 hodín od prijatia objednávky, prípadne upraviť hodnotu stravnej jednotky na stravovacej karte v zmysle aktuálnej legislatívy alebo interných kalkulácií objednávateľa.

# Článok IV

# Práva a povinnosti zmluvných strán

1. Poskytovateľ je povinný predložiť objednávateľovi dokument potvrdzujúci dostatočne bezpečnostné kritériá pre stravovacie karty, čo je bezpečnostný čip, aby bolo užívateľovi zabezpečené bezproblémové využívanie jeho stravného nároku.
2. Objednávateľ je povinný doručiť poskytovateľovi menný zoznam zamestnancov, ktorým bude stravovacia karta pridelená, a to najneskôr v deň vystavenia objednávky na dodanie stravovacích kariet.
3. V prípade straty, zničenia alebo krádeže stravovacej karty poskytovateľ bezodplatne vystaví a dodá objednávateľovi novú kartu nahradzujúcu pôvodnú elektronickú stravovaciu kartu, a to najneskôr do 24 hodín odo dňa nahlásenia straty, zničenia alebo krádeže stravovacej karty. Súčasne je poskytovateľ povinný zabezpečiť, aby stravovacie jednotky nevyužité do dátumu nahlásenia straty, zničenia alebo krádeže stravovacej karty, boli prenesené na novo-vydanú stravovaciu kartu nahrádzajúcu pôvodnú elektronickú stravovaciu kartu.
4. V prípade straty alebo krádeže stravovacej karty je poskytovateľ povinný zabezpečiť jej blokovanie na základe požiadavky objednávateľa alebo užívateľa stravovacej karty.
5. Poskytovateľ je povinný objednávateľa informovať, že objednané stravovacie jednotky boli k príslušným kartám priradené. Platnosť stravovacích jednotiek na elektronickej karte je 13 kalendárnych mesiacov.
6. Poskytovateľ zabezpečí recykláciu kariet po skončení doby ich platnosti.
7. Poskytovateľ je povinný najneskôr do 7 pracovných dní od nadobudnutia účinnosti tejto dohody písomne (emailom) doručiť objednávateľovi zoznam osôb oprávnených konať vo veciach zmluvných, vrátane osôb určených na plnenie predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb poskytovateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom poskytovateľa najneskôr 7 pracovných dní pred vykonaním zmeny.
8. Poskytovateľ je povinný najneskôr do 7 pracovných dní od nadobudnutia účinnosti tejto dohody písomne (emailom) informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať plnenia zmluvy v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného oprávneným zástupcom poskytovateľa najneskôr 7 pracovných dní pred vykonaním zmien.
9. Objednávateľ je povinný najneskôr do 7 pracovných dní od nadobudnutia účinnosti tejto dohody písomne (emailom) doručiť poskytovateľovi zoznam osôb oprávnených konať vo veciach zmluvných vrátane oprávnených osôb vo veciach týkajúcich sa plnenia predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom objednávateľa najneskôr 7 pracovných dní pred vykonaním zmeny.
10. Objednávateľ je povinný najneskôr do 7 pracovných dní od nadobudnutia účinnosti tejto dohody písomne (emailom) informovať poskytovateľa o platných telefónnych číslach a adresách elektronickej pošty, prostredníctvom ktorých môže poskytovateľ komunikovať s objednávateľom pri plnení predmetu zmluvy v zmysle tejto zmluvy. Zmeny uvedených informácií musia byť zaslané druhej zmluvnej strane formou doporučeného listu podpísaného oprávneným zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
11. Pri realizácii predmetu dohody môže poskytovateľ použiť aj tretie osoby, tzv. subdodávateľov len s predchádzajúcim písomným súhlasom objednávateľa a v súlade s bodom 12 tohto článku zmluvy. Pri realizácii predmetu zmluvy subdodávateľom má poskytovateľ zodpovednosť tak, akoby ho realizoval sám. Plnenia subdodávateľa sú považované za plnenia poskytovateľa.
12. Poskytovateľ sa zaväzuje poskytnúť objednávateľovi aktuálny zoznam subdodávateľov najneskôr do 5 kalendárnych dní odo dňa nadobudnutia účinnosti tejto dohody, obsahujúci nižšie uvedené doklady. Poskytovateľ sa zaväzuje v prípade ich zmeny minimálne 3 pracovné dni vopred predložiť objednávateľovi písomné oznámenie o zmene subdodávateľa, ktoré bude obsahovať minimálne:
    1. percentuálny podiel z celkovej ceny plnenia a predmet subdodávky zadávaný subdodávateľovi,
    2. identifikačné údaje o subdodávateľovi (minimálne obchodné meno/názov, sídlo, IČO ),

Objednávateľ nevyžaduje od poskytovateľa údaje podľa tohto bodu o dodávateľovi tovaru.

1. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
2. Za účelom preukázania splnenia povinnosti v zmysle predchádzajúceho bodu tohto článku dohody je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v zozname subdodávateľov, resp. následne zmenenými postupom podľa bodu 12 tohto článku zmluvy a zároveň predložiť zoznam všetkých subdodávateľov zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
3. V prípade, ak poskytovateľ poruší povinnosť v zmysle bodu 13 tohto článku dohody , a teda bude táto dohoda plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.
4. Poskytovateľ vyhlasuje, že neporušuje a počas trvania tejto dohody nebude porušovať zákaz nelegálneho zamestnávania v zmysle zákona č. 82/2005 Z. z. nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „ zákon č. 82/2005 Z. z.“).
5. V prípade, ak poskytovateľ poruší svoju povinnosť podľa bodu 16 tohto článku dohody a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona 82/2005 Z. z. , tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.

# Článok V.

# Cena, Provízia a platobné podmienky

1. Cena za predmet dohody je stanovená na základe cenovej ponuky poskytovateľa, ktorá je predmetom dohody zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Celková predpokladaná cena za predmet zmluvy je cenou maximálnou a je stanovená vo výške **158 630, 40** eur bez DPH ( slovom: stopäťdesiatosemtisíc šesťsto tridsať eur a štyridsať centov).
3. Za zabezpečenie kariet v zmluvných stravovacích zariadeniach si poskytovateľ bude účtovať províziu za sprostredkovanie vo výške **<vyplní uchádzač**> % z príslušnej nominálnej hodnoty stravovacej jednotky.
4. Výška provízie je pevná a nemenná počas celej doby trvania tejto dohody.
5. V provízii sú zahrnuté všetky náklady poskytovateľa spojené s poskytovaním služieb stravovania, najmä vydanie novej stravovacej karty po uplynutí platnosti pôvodnej stravovacej karty, blokácie, aktivácie, personalizácie a dodávky na miesto určenia, vedenia zamestnaneckých účtov k stravovacím kartám, priradenia stravovacích poukážok k stravovacím kartám, všetkých súvisiacich transakčných nákladov, komunikácie s držiteľom karty (zasielanie SMS a pod.).
6. Poskytovateľ nebude fakturovať žiadne sumy, poplatky, provízie a iné sumy než tie, ktoré sú uvedené v tejto dohode.
7. Poskytovateľ bude akceptovať úhradu poskytnutej služby formou bezhotovostného platobného styku na základe faktúry vystavenej poskytovateľom a zaslanej objednávateľovi Prílohou každej faktúry musí byť príslušná objednávka objednávateľa s informáciou o hodnotách stravovacích poukážok priradených k jednotlivým stravovacím kartám zamestnancov objednávateľa.
8. Poskytovateľ bude fakturovať mesačne cenu podľa vystavenej objednávky za príslušný mesiac najskôr prvý pracovný deň v nasledujúcom kalendárnom mesiaci po kalendárnom mesiaci, v ktorom boli služby na základe tejto objednávky poskytnuté.
9. Objednávateľ neposkytne zálohovú platbu ani preddavky za plnenie predmetu dohody.
10. Cena za predmet dohody je uvedená bez DPH. Nominálna hodnota elektronických stravovacích poukážok nepodlieha DPH.
11. V prípade provízie vyjadrenej kladným číslom uplatní poskytovateľ DPH k dohodnutej výške provízie podľa platného všeobecne záväzného právneho predpisu účinného v čase fakturácie. Za správne vyčíslenie výšky DPH zodpovedá v plnom rozsahu poskytovateľ.
12. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
13. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto dohode. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
14. V prípade, že faktúra nebude obsahovať všetky údaje podľa § 74 ods. 1 zákona o dani z pridanej hodnoty, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
15. Poskytovateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto dohody a oprávňuje objednávateľa na okamžité odstúpenie od tejto dohody.
16. Poskytovateľ nie je oprávnený previesť práva a povinnosti vyplývajúce pre neho z tejto dohody, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto dohodou alebo s plnením záväzkov podľa tejto dohody. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto dohodou.

# Článok VI.

# Zmluvné sankcie

1. V prípade, že sa poskytovateľ dostane do omeškania s termínom dodania stravovacích kariet podľa článku III bodu 5 tejto dohody je objednávateľ oprávnený uplatniť si voči nemu zmluvnú pokutu vo výške 0,05 % z ceny za plnenie podľa objednávky, s ktorým je poskytovateľ v omeškaní, a to za každý aj začatý deň omeškania.
2. V prípade, že sa poskytovateľ dostane do omeškania s odstránením vadného plnenia v lehote stanovenej objednávateľom je objednávateľ oprávnený uplatniť si voči poskytovateľovi zmluvnú pokutu vo výške 0,05 % z ceny uvedenej na objednávke, na základe ktorej poskytovateľ poskytol vadné plnenie, a to za každý aj začatý deň omeškania.
3. Za porušenie povinnosti poskytovateľa podľa článku III bodu 8. tejto dohody má objednávateľ právo uplatniť si u poskytovateľa nárok na zaplatenie zmluvnej pokuty vo výške 5,00 % zo súčtu stravných jednotiek, pri ktorých došlo k porušeniu povinnosti poskytovateľa pripísať ich na stravovaciu kartu riadne a včas.
4. V prípade omeškania platby za predmet rámcovej dohody má poskytovateľ právo fakturovať objednávateľovi úrok z omeškania vo výške 0,02 % z dlžnej čiastky za každý deň omeškania.
5. Zaplatením zmluvnej pokuty nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvnej povinnosti poskytovateľa.
6. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v tejto dohode uvedené inak.

# ČLÁNOK VII.

**ZODPOVEDNOSŤ ZA VADY**

1. Poskytovateľ zodpovedá za to, že elektronické stravovacie karty majú v čase ich prevzatia objednávateľom zmluvne dohodnuté vlastnosti, že zodpovedajú technickým normám a právnym predpisom Slovenskej republiky, nemajú vady, ktoré by rušili alebo znižovali hodnotu alebo možnosť ich užívania objednávateľom resp. jeho zamestnancami na určený účel.
2. Objednávateľ je povinný písomne oznámiť prípadné vady elektronických stravovacích kariet a ostatné vady poskytovateľovi bez zbytočného odkladu po ich zistení, najneskôr však do siedmich kalendárnych dní.
3. Oznámenie o vadách musí obsahovať najmä:

a) označenie veci „reklamácia" a predmet reklamácie,

b) číslo elektronickej stravovacej karty (v prípade reklamácie elektronickej karty) a číslo objednávky, ku ktorej sa reklamácia vzťahuje,

c) popis vady, rozporu alebo nedostatku (tzn. všetky podrobností potrebné pre relevantné posúdenie oprávnenosti reklamácie).

1. Poskytovateľ sa zaväzuje preskúmať a vybaviť reklamáciu bez zbytočného odkladu po jej prijatí, najneskôr však do 7 (slovom: siedmich) kalendárnych dní odo dňa prijatia písomnej reklamácie.
2. Poskytovateľ nezodpovedá za vady, rozpory alebo nedostatky, ak boli spôsobené nedodržaním zmluvných povinností objednávateľa a/alebo jeho zamestnancom alebo ak reklamácia odporuje povahe služby.
3. Objednávateľ si vyhradzuje právo odmietnuť prevzatie stravovacích kariet, ktoré počtom alebo vyhotovením nezodpovedajú podmienkam dohodnutým v tejto dohode.

# ČLÁNOK VIII.

# DOBA TRVANIA A ZÁNIK RÁMCOVEJ DOHODY

1. Táto dohoda je uzavretá na dobu určitú, a to na obdobie 13 mesiacov odo dňa nadobudnutia jej účinnosti alebo do vyčerpania finančného limitu uvedeného v článku V bode 2 tejto dohody, podľa toho, ktorá z týchto skutočností nastane skôr.
2. Táto dohoda zaniká pred uplynutím doby trvania dohody:
   1. písomnou dohodou zmluvných strán;
   2. písomnou výpoveďou objednávateľa, a to aj bez uvedenia dôvodu. Výpovedná lehota je trojmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď preukázateľne doručená poskytovateľovi. Počas plynutia výpovednej lehoty sú zmluvné strany povinné dodržiavať podmienky tejto dohody v plnom rozsahu;
   3. písomným odstúpením od tejto dohody jednou zo zmluvných strán v prípade podstatného porušenia tejto dohody druhou zmluvnou stranou, z dôvodov podľa Obchodného zákonníka v platnom znení, z dôvodov označených za podstatné porušenie povinností zmluvnej strany v tejto dohode alebo v prípadoch ustanovených touto dohodou. Právne účinky odstúpenia od dohody nastanú dňom doručenia písomného oznámenia o odstúpení od dohody druhej zmluvnej strane;
   4. zánikom poskytovateľa bez právneho nástupcu a jeho výmazom z obchodného registra;
   5. ak bol na majetok poskytovateľa podaný návrh na vyhlásenie konkurzu, vyhlásený konkurz, zamietnutý konkurz pre nedostatok majetku alebo poskytovateľ vstúpil do likvidácie.
3. Za nepodstatné porušenie tejto dohody sa považuje každé porušenie dohody, okrem porušení dohody definovaných v tejto dohode ako podstatné porušenie tejto dohody. V prípade nepodstatného porušenia tejto dohody je druhá zmluvná strana oprávnená odstúpiť od tejto rámcovej dohody len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto dohody v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto dohody.
4. Objednávateľ môže odstúpiť od tejto dohody v súlade s § 19 zákona o verejnom obstarávaní.
5. Zánikom tejto dohody zanikajú všetky práva a povinnosti zmluvných strán vyplývajúce z tejto

dohody, s výnimkou nárokov na náhradu škody, nárokov na zmluvné, resp. zákonné sankcie a úroky z omeškania. Zánikom tejto dohody však nie sú dotknuté práva a povinnosti zmluvných strán vyplývajúce z už jednotlivých potvrdených objednávok.

# ČLÁNOK IX.

# VYŠŠIA MOC

1. Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojna, mobilizácia, povstanie, živelné pohromy (požiar, záplavy) a pod.
2. Ak sa z dôvodu vyššej moci stane plnenie tejto dohody nemožným do troch mesiacov od vyskytnutia sa prípadu, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu dohody vo vzťahu k predmetu, k cene a času dohody. Pokiaľ nepríde k dohode, má zmluvná strana, ktorá sa na prípad vyššej moci odvolala, právo odstúpiť od dohody.

# ČLÁNOK X.

# POVINNOSŤ MLČANLIVOSTI

1. Poskytovateľ berie na vedomie, že príde do styku s dôvernými informáciami a údajmi objednávateľa. Týmto sa poskytovateľ zaväzuje dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Poskytovateľ sa zaväzuje zabezpečiť, aby v súvislosti s realizáciou predmetu dohody nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto dohody. Táto povinnosť mlčanlivosti sa vzťahuje aj na subdodávateľov poskytovateľa, nezaniká ani po ukončení tejto dohody, nie je možné sa jej nijako zbaviť. V prípade porušenia tohto záväzku je poskytovateľ povinný uhradiť objednávateľovi preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 16 600 eur za každý dokázaný prípad zneužitia interných informácií a údajov. Táto zmluvná pokuta je splatná do 30 dní od písomného oznámenia objednávateľa o zistení porušenia záväzku podľa tohto bodu dohody.
2. Týmto záväzkom mlčanlivosti nie je dotknuté zverejnenie tejto dohody ako povinne zverejňovanej zmluvy.

# ČlÁNOK XI.

# Záverečné ustanovenia

1. Táto dohoda je vyhotovená v piatich rovnopisoch, dva rovnopisy sú určené pre poskytovateľa a tri rovnopisy sú určené pre objednávateľa. Všetky rovnopisy sú považované za rovnocenné.
2. Akékoľvek zmeny tejto dohody je možné vykonať len písomnými dodatkami k tejto dohode podpísanými obidvoma zmluvnými stranami a v súlade s § 18 zákona o verejnom obstarávaní.
3. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná, o spore rozhodne príslušný súd Slovenskej republiky.
4. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany, a že vykonajú všetko pre realizáciu predmetu dohody.
5. Zmluvné strany vyhlasujú, že v čase uzavretia tejto dohody im nie sú známe žiadne okolnosti, ktoré by bránili alebo vylučovali uzavretie takejto dohody, resp. ktoré by mohli byť vážnou prekážkou jej plnenia.
6. Právne vzťahy výslovne neupravené touto dohodou sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že táto dohoda a ich vzájomné majetkové vzťahy vzniknuté z tejto dohody sa budú spravovať právnym poriadkom Slovenskej republiky.
7. Táto dohoda (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto dohody (vrátane jej prípadných dodatkov), objednávok objednávateľa doručených poskytovateľovi a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto dohode, v objednávkach objednávateľa a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
8. Táto dohoda nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto dohodu v ten istý deň, tak rozhodujúci je deň neskoršieho podpisu. Táto dohoda nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
9. Objednávateľ pri spracúvaní osobných údajov dotknutých osôb poskytovateľa pre účely plnenia tejto dohody postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
10. Objednávateľ a poskytovateľ bezodkladne po uzatvorení tejto dohody najneskôr však do 5 dní od nadobudnutia jej účinnosti uzatvoria zmluvu o spracúvaní osobných údajov.
11. Neoddeliteľnou súčasťou tejto rámcovej dohody je nasledujúca príloha:

Príloha č. 1: Špecifikácia predmetu rámcovej dohody

Príloha č. : Zoznam subdodávateľov poskytovateľa

|  |  |  |  |  |
| --- | --- | --- | --- | --- |
| Za objednávateľa: | |  | Za poskytovateľa: | |
| **Národná banka Slovenska** | |  | **<vyplní uchádzač>** | |
| V Bratislave dňa <vyplní VO> | |  | V <vyplní uchádzač> dňa <vyplní uchádzač> | |
|  | |  |  | |
|  | |  |  | |
| Meno: | <vyplní VO> |  | Meno: <vyplní uchádzač> |  |
| Funkcia: | <vyplní VO> |  | Funkcia: <vyplní uchádzač> |  |

Príloha č. 1 k rámcovej dohode č. C-NBS1-000-075-601

**Špecifikácia predmetu rámcovej dohody**

1. **Stručná špecifikácia predmetu dohody:**
   1. Celkové predpokladané maximálne množstvo stravných jednotiek počas trvania tejto dohody je 32 400 ks stravných jednotiek.
   2. Nominálna hodnota jednej stravnej jednotky je 4,80 eur. Objednávateľ si vyhradzuje právo zmeniť výšku nominálnej hodnoty stravnej jednotky počas trvania dohody.
   3. Celkové predpokladané množstvo stravovacích kariet je 120 kusov.
2. **Minimálne požiadavky na stravovacie karty:**
   1. **Technické vlastnosti stravovacej karty:**

2.1.1 názov a logo poskytovateľa služby;

* + 1. vystavená na meno držiteľa karty - zamestnanca objednávateľa;

2.1.3 opatrená najmenej 3 osobitnými ochrannými prvkami proti falšovaniu a zneužitiu;

2.1.4 bezkontaktná;

2.1.5 použitie karty musí byť viazané na znalosť osobného identifikačného kódu – PIN kódu, s možnosťou jeho zmeny v sieti bankomatov slovenských bánk a ich zahraničných pobočiek alebo iným spôsobom, pričom požiadavka na zadanie PIN kódu sa uplatní pri platení sumy, ktorá prevyšuje 50 eur;

2.1.6 minimálna platba kartou od 0,01 eur (minimálna hodnota transakcie realizovanej stravovacou kartou 0,01 eur);

* + 1. použiteľná na účel stravovania (nie výber v hotovosti);
    2. dátum exspirácie (vyznačený rok a mesiac), pričom objednávateľ požaduje zabezpečiť platnosť stravovacích kariet počas celého trvania tejto dohody;
    3. v prípade ceny, ktorá je vyššia ako zostatok na karte osobitne na stravovanie, zamestnancovi umožniť v hotovosti doplatiť skutočnú účtovanú cenu.
  1. **Ďalšie požiadavky:**
     1. bezplatné poskytnutie mobilnej aplikácie (pre operačné systémy Android a iOS) a online prístupu do webového portálu poskytovateľa pre držiteľov stravovacích kariet s možnosťou:
* požiadať o okamžité zablokovanie stravovacej karty v prípade jej straty, krádeže alebo zničenia;
* sledovať prevody od zamestnávateľa;
* overiť zostatok hodnoty elektronických stravných jednotiek na webovom portáli poskytovateľa; po každej transakcii sa zobrazí aktuálny zostatok účtu stravovacej karty;
* kontroly a prehľadu transakcií.
  + 1. zriadenie prístupu do informačného systému - zákazníckeho portálu pre vybrané osoby objednávateľa na účely správy stravovacích kariet (zákazníckym portálom sa rozumie informačný systém prevádzkovaný poskytovateľom služby, v ktorom kontaktné osoby objednávateľa môžu zadávať objednávky a sledovať stav ich spracovania a plnenia, ako aj všetky stravovacie karty v rámci svojej organizačnej jednotky), pričom zákaznícky portál musí umožňovať:
* spravovanie stravovacích kariet prostredníctvom užívateľského profilu,
* dobíjanie stravovacích kariet,
* zabezpečenie nových stravovacích kariet do maximálne 24 hodín od nahlásenia straty, v prípade ak držiteľ kartu stratí alebo nebude funkčná,
  + 1. možnosť správy (prístupu pre testovanie) informačného systému - zákazníckeho portálu pred spustením do prevádzky bez zbytočného odkladu od účinnosti tejto dohody.

Príloha č. 2 k  dohode č. C-NBS1-000-075-601

**Zoznam** **subdodávateľov poskytovateľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia rámcovej dohody uviedol:

1. údaje všetkých známych subdodávateľov v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo subdodávateľa** **a IČO** | **Osoba oprávnená konať za subdodávateľa** **(meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |